Kalanduse küsimused kerkisid esile eelkõige läbirääkimistel Norraga. Kalatooted moodustasid 6% Norra ekspordist ja maa liitumise korral oleks Euroopa Liidu kalalaevastik suurenenud 17%, kalatööstuses rakendatud inimeste arv 10% võrra. Norra oli Euroopa Ühendusega sõlminud vastastikkused kalanduslepingud, mis nägid ette kalastamist teineteise vetes pariteetsetel alustel. Liitumisläbirääkimiste käigus ilmnes, et Norra ametiisikud ei soovi senist  praktikat muuta.